ত্রিভুবন আন্তর্জাতিক বিমানবন্দর
ত্রিভুবন আন্তর্জাতিক বিমানবন্দর (, ) নেপালের কাঠমান্ডুতে অবস্থিত আন্তর্জাতিক বিমানবন্দর। এটি শহরের কেন্দ্রস্থল থেকে ছয় কিলোমিটার দুরে কাঠমান্ডু উপত্যকায় অবস্থিত। এটি নেপালের একমাত্র আন্তর্জাতিক বিমানবন্দর এবং ১৯৪৯ সাল থেকে একটি বিমানঘাঁটি হিসেবে কাজ করেছে। এটি রাজা মহেন্দ্র ১৯৫৫ সালে উদ্বোধন করেন এবং ১৯৬৪ সালে বর্তমান নামে পরিচিত হয়। শুরুতে এটি ঘাসের রানওয়ে ছিল, ১৯৫৭ সালে কংক্রিটের আস্তারন স্থাপন করা হয় এবং বেশ কয়েকবার সম্প্রসারণ করা হয়। ত্রিভুবনে প্রথম জেট বিমান নামে ১৯৬৭ সালে এবং জেট বিমান নিয়মিত পরিচালনা শুরু হয় ১৯৭২ সালে।
চেন্নাই আন্তর্জাতিক বিমানবন্দর
কলকাতা বিমানবন্দরে পরে দেশের দ্বিতীয় বিমানবন্দর হিসাবে মাদ্রাজ (চেন্নাই) বিমানবন্দরে আমদানি, রপ্তানি, এবং ট্রান্সশিপমেন্ট মালামাল প্রক্রিয়াকরণের জন্য ১ ফেব্রুয়ারী ১৯৭৮ সালে একটি মালবাহী বিমানের কমপ্লেক্স চালু করা হয়েছিল। প্রথম যাত্রীবাহী টার্মিনালটি বিমানবন্দরের উত্তর-পূর্ব দিকে নির্মিত হয়েছিল, যা মিনামপাক্কাম উপকূলে অবস্থিত, যার কারণে এটি মিনামপাক্কাম বিমানবন্দর হিসাবে পরিচিত ছিল। পরবর্তীকালে তলুসুলামে একটি নতুন টার্মিনাল কমপ্লেক্স নির্মাণ করা হয়, যা আরও দক্ষিণে পলভারামমের কাছে যাত্রী পরিবহনের জন্য স্থানান্তরিত হয়। নতুন অন্তর্দেশীয় টার্মিনালটি ১৯৮৫ সালে চালু করা হয়েছিল এবং আন্তর্জাতিক টার্মিনাল ১৯৮৯ সালে চালু করা হয়েছিল। পুরানো টার্মিনাল ভবনটি এখন কারগো টার্মিনাল হিসাবে ব্যবহৃত হয় এবং ভারতীয় কুরিয়ার কোম্পানি ব্লু ডার্টের ঘাঁটি। ২৩ শে সেপ্টেম্বর ১৯৯৯ সালে, কার্গো টার্মিনালে ফুল, ফল এবং সবজি কেন্দ্র স্থাপন করা হয়। ২০০৩ সালে নতুন আন্তর্জাতিক প্রস্থান টার্মিনাল চালু করা হয়েছিল।